Takže, premýšľate, že sa presťahujete na Mars.
Už ste si vybrali miesto pre svoj nový domov?
Nie? Dobre, pomôžem vám.
Najprv dôležité veci:
tu sú niektoré veci, ktoré si musíte priniesť na Červenú planétu:
vysokú toleranciu voči zime, osamelosti a radiácii,
celoživotnú zásobu dýchateľného vzduchu a jedla,
vesmírnu loď za pár miliárd dolárov,
túžbu utiecť od všetkého
a vodu.
Vodu budete potrebovať stopercentne.
Takže akú nehnuteľnosť hľadáte?
Čo tak rezidencia na chaotickom Noctis Labyrinthus?
Úkryt v Kráteri šťastnej tváre?
Pevnosť na „Tvárovej“ stolovej hore?
Výhľad na oceán?
No, k tomu poslednému sú zlé správy.
Meškáte asi 4 miliardy rokov.
Sme si pomerne istí, že na Marse boli kedysi oceány, jazerá, rieky,
toto všetko.
Ale časom takmer všetka voda zamrzla pod povrchom
alebo sa vyparila do vesmíru.
Zrejme je tam však stále nejaká uväznená
pod sezónne sa rozširujúcimi a sťahujúcimi čiapočkami z ľadu s CO2.
Takže ako by dnes mohol vyzerať Mars, ak by mal povrchovú vodu?
To samozrejme závisí od toho, o akom množstve hovoríme,
ale možno takto nejako.
Relatívne plochá severná pologuľa má podpriemerné stúpanie,
takže by z toho bol jeden obrovský oceán,
kým južná pologuľa posiata krátermi
by bola z väčšej časti vysoká a suchá.
Tento rozdiel medzi pologuľami je trošku divný,
a nevieme, prečo to tak je.
Južná pologuľa je pravdepodobne omnoho staršia,
súdiac podľa vlastností, ako je počet kráterov,
a dôkazu zvýšenej vulkanickej aktivity na severe.
Dobre, kto vie?
Možno budú na Marse znovu oceány,
ale teraz tam je v podstate len jedna obrovská prašná púšť.
Vlastne je taká podobná púštiam na Zemi,
že sme sa mnoho naučili o Marse na našej domovskej planéte.
Napríklad duny na Marse sa formujú a správajú
podobne ako naše pieskové duny,
hoci verzie na Marse často narastú dvakrát také veľké
vďaka gravitačnému ťahu, ktorý je o dve tretiny menší ako náš.
A Mars má nejaké vlastnosti, ktoré na Zemi neuvidíte,
ako TARy, čo sú pieskové duny bez hrebeňov, vysoké do 15 m,
na ktorých formovanie ešte len musíme prísť.
Zrejme ste zvedaví:
„Čo sa stane, keď skombinujeme púšť po celej planéte
s atmosférou, ktorá, podobne ako naša,
rozdielom tlakov generuje vietor; prašné búrky? “
Toto budú vaše hlavné riziká počasia na Červenej planéte.
Hlavne vďaka nim je planéta červená,
lebo rozširujú hrdzavé čiastočky železa po povrchu a do vzduchu.
Vďaka malej gravitácii a nízkej vlhkosti
môžu tieto búrky trvať celé mesiace a pokrývať planétu.
Takže asi budete chcieť vybudovať svoj dom čo najvyššie.
No, už nehľadajte.
Toto je Olympus Mons, najväčší vulkán v Slnečnej sústave.
Keby aj na Marse bola dýchateľná atmosféra,
výhľady z 25 km vysokého vrcholu by vám vyrážali dych.
Alebo na sopky nie ste?
A čo tak Valles Marineris, najväčší kaňon v Slnečnej sústave?
Z jednej strany je taký široký,
že náprotivný okraj by bol za krivkou horizontu.
Aj tak by ste zachytili úžasné modré západy slnka na inak červenej oblohe,
ktorej dáva farbu prach absorbujúci väčšinu modrého svetla
a spôsob, ako je slnečné svetlo rozptylované atmosférou.
Máte na to povahu, zvedavosť, alebo len hľadáte novú príležitosť?
Tak sa prestaňte vykrúcať a už dnes vykročte smerom k Marsu.
Mars: červenší než kedykoľvek predtým.